CELEX: 52011PC0231
Language: mt
Date: 2011-04-28
Title: Proposta għal REGOLAMENT TAL-KUNSILL li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni

|

52011PC0231

/* KUMM/2011/0231 finali - NLE 2011/0099 */  Proposta għal REGOLAMENT TAL-KUNSILL li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni  

	[pic] | IL-KUMMISSJONI EWROPEA |Brussel 28.4.2011KUMM(2011) 231 finali2011/0099 (NLE)Proposta għalREGOLAMENT TAL-KUNSILLli jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali KomuniMEMORANDUM TA’ SPJEGAZZJONIKUNTEST TAL-PROPOSTAL-għan ta' dan l-abbozz tar-Regolament tal-Kunsill huwa li jestendi s-sospensjoni tad-dazji awtonomi għal ċerti tipi ta' moniters li għalihom id-dazji doganali ġew sospiżi b’mod awtonomu sal-31 ta' Diċembru 2010.Ir-Regolament tal-Kunsill (KEE) Nru 179/2009 tal-5 ta' Marzu 2009 li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ssospenda, għall-perjodu limitat ta' żmien, b'mod awtonomu r-rata konvenzjonali ta' dazju fit-Tariffa Doganali Komuni għal ċerti moniters suwed u bojod tas-subintestatura 8528 59 10[1] u għal ċerti moniters tal-kulur tas-subintestatura 8528 59 90[2]. Din il-miżura skadiet fil-31 ta' Diċembru 2010.L-industrija Ewropea rrappreżentata minn DigitalEurope talbet li s-sospensjoni tad-dazju msemmija hawn fuq tiġi estiża.Il-konverġenza tal-IT u tat-tagħmir elettroniku għall-konsumatur wasslet għal sitwazzjoni fejn ħafna moniters jistgħu jintużaw f'sistemi awtomatiċi tal-ipproċessar tad-dejta kif ukoll flimkien mal-mezzi elettroniċi differenti tal-konsumatur bħal pereżempju DVD players, magni għal-logħob tal-kompjuter, sistemi għad-divertiment għall-karozzi.B'kunsiderazzjoni tal-interess espress mill-industrija Ewropea għall-estensjoni tas-sospensjoni tad-dazji u b'kont meħud tal-interessi tal-konsumatur, huwa fl-interess tal-Unjoni li testendi s-sospensjoni awtonoma tad-dazji għal ċerti tipi ta' moniters sat-30 ta' Ġunju 2011, u li temenda l-Anness I tar-Regolament tal-Kunsill (KEE) 2658/87 kif xieraq.Barra minn hekk, sabiex jiġi evitat nuqqas fl-għoti tas-sospensjoni, huwa propost li dan ir-Regolament tal-Kunsill ikollu effett retroattiv mill-1 ta' Jannar 2011.Il-proposta hija konformi mal-politiki tal-kummerċ estern u tal-industrija tal-Unjoni.Fid-dawl ta' dak li ntqal hawn fuq, huwa propost li l-Kummissjoni tibgħat din il-proposta lill-Kunsill sabiex testendi s-sospensjoni attwali tad-dazji awtonomi, u li l-Anness I tar-Regolament tal-Kunsill (KEE) Nru 2658/87 ikun emendat kif xieraq.RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATTIl-Grupp dwar il-Kwistjonijiet ta' Ekonomija Tariffarja tal-Kumitat tal-Kodiċi Doganali kien ikkonsultat fis-17 ta' Diċembru 2010 .It-taqsima dwar in-nomenklatura tat-tariffa u l-istatistika tal-Kumitat tal-Kodiċi Doganali kienet ikkonsultata fid-9 ta' Frar 2011.L-industrija Ewropea rrappreżentata minn DigitalEurope kienet favur estensjoniELEMENTI LEGALI TAL-PROPOSTAIl-bażi legali ta' din il-proposta għal regolament huma l-Artikoli 31 u 32 tat-Trattat dwar il-Funzjonament tal-Unjoni Ewropea.Il-prinċipju ta' sussidjarjetà ma japplikax, peress li l-proposta taqa' taħt il-kompetenza esklussiva tal-Unjoni.Kif previst fit-Trattat, il-proposta hija konformi mal-prinċipju ta' proporzjonalità minħabba li tħeġġeġ in-negozju bejn l-Istati Membri u l-pajjiżi terzi u tibbilanċja l-interess kummerċjali ta' operaraturi ekonomiċi (manifatturi fl-Unjoni u l-importaturi) mingħajr ma tibdel l-iskeda tal-UE u d-WTO.Bis-saħħa tal-Artikolu 31 tat-Trattat dwar il-Funzjonament tal-Unjoni Ewropea, is-sospensjonijiet u l-kwoti tat-tariffi awtonomi huma stabbiliti mill-Kunsill li jaġixxi b'maġġoranza kwalifikata fuq il-bażi ta' proposta min-naħa tal-Kummissjoni.IMPLIKAZZJONI BAĠITARJADazji doganali li ma nġabrux fl-iskala ta' EUR 45.17 miljuni (skont iċ-ċifri ta' importazzjoni tal-2009).ELEMENTI FAKULTATTIVIPeress li l-proposta għal regolament se tiskadi fit-30 ta' Ġunju 2011, huwa mħeġġeġ li tiġi adottata malajr.2011/0099 (NLE)Proposta għalREGOLAMENT TAL-KUNSILLta’ […]li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali KomuniIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu,Wara li kkunsidra l-proposta mill-Kummissjoni Ewropea,Billi:1.  Ir-Regolament tal-Kunsill (KE) Nru 179/2009 tal-5 ta' Marzu 2009 li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni[3] issospenda kompletament, għall-perjodu ta' sentejn, id-dazji awtonomi tat-Tariffa Doganali Komuni għal ċerti moniters suwed u bojod u ċerti moniters tal-kulur li jużaw it-teknoloġija tal-kristalli likwidi u li jaqgħu taħt il-kodiċi NM 8528 59 10 u 8528 59 90.2.  Minħabba raġunijiet ta' politika ekonomika u industrijali, huwa fl-interess tal-Unjoni li testendi s-sospensjoni tad-dazji awtonomi pprovduta fir-Regolament (KE) Nru 179/2009 għall-perjodu ta' sitt xhur li jibda mill-1 ta' Jannar 2011.3.  Wara ristrutturar tal-intestatura 8528 tan-Nomenklatura Magħquda, il-moniters ikkonċernati issa huma koperti mill-kodiċi MN 8528 59 10 u 8528 59 40. Is-sospensjonijiet tat-tariffa pprovduti f'dan ir-Regolament għandhom għalhekk jikkonċernaw dawn il-kodiċi NM.4.  Ir-Regolament tal-Kunsill (KEE) Nru 2658/87[4] għandu għalhekk jiġi emendat kif xieraq.5.  Is-sospensjonijiet pprovduti f'dan ir-Regolament huma estensjoni tas-sospensjonijiet mogħtija mir-Regolament (KE) Nru 179/2009 li skada fil-31 ta' Diċembru 2010. Peress li mhuwiex fl-interess tal-Unjoni li jkun hemm kwalunkwe interuzzjoni tat-trattament tat-tariffa tal-moniters koperti minn din is-sospensjoni, dan ir-Regolament għandu japplika mill-1 ta' Jannar 2011.ADOTTA DAN IR-REGOLAMENT:Artikolu 1It-Tieni Parti, Settur XVI, Kapitolu 85 tal-Anness I tar-Regolament (KEE) Nru 2658/87 hija emendata kif gejja:(1). It-test fil-kolonna 3 tal-kodiċi NM 8528 59 10 huwa mibdul b'dan li ġej:'14 (*)_________(*) Id-dazju doganali sospiż b’mod awtonomu, sat-30 ta’ Ġunju 2011, għal moniters bojod u suwed jew monokromi oħrajn, li jużaw it-teknoloġija tal-kristalli likwidi, mgħammra b’konnettur Interface Viżiva Diġitali (DVI) jew b’konnettur VGA jew bit-tnejn li huma b’qies djagonali tal-iskrin li ma jaqbiżx 77,50 ċm (jiġifieri 30,5 pulzieri), b’aspett ta’ proporzjon ta’ 1:1, 4:3, 5:4 jew 16:10, b’riżoluzzjoni tat-tikek (pixels) li taqbeż 1.92 mega tikek, u b’dot pitch li ma taqbiżx 0,3 mm.(kodiċi TARIC 8528 59 10 10)';(2). It-test fil-kolonna 3 tal-kodiċi NM 8528 59 40 huwa mibdul b'dan li ġej:'14 (*)_________(*) Id-dazju doganali sospiż b’mod awtonomu, sat-30 ta’ Ġunju 2011 għal moniters tal-kulur, li jużaw it-teknoloġija tal-kristalli likwidi, b’qies djagonali tal-iskrin li ma jaqbiżx 55,9 cm (jiġifieri 22 pulzier), b’aspett tal-proporzjon ta’ 1:1, 4:3, 5:4 jew 16:10. (kodiċi TARIC 8528 59 40 40)'.Artikolu 2Dan ir-Regolament għandu jidħol fis-seħħ fil-jum tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Għandu japplika mill-1 ta’ Jannar 2011.Dan ir-Regolament għandu jorbot fl-intier tiegħu u huwa applikabbli direttament fl-Istati Membri kollha.Magħmul fi Brussell,Għall-KunsillIl-President  DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU ESKLUSSIVAMENT RISTRETT GĦAN-NAĦA TAD-DĦULISEM TAL-PROPOSTA:Proposta għal Regolament tal-Kunsill li jemenda l-Anness I għar-Regolament (KEE) Nru 2658/87 dwar in-nomenklatura tat-tariffi u l-istatistika u dwar it-Tariffa Doganali KomuniLINJI TAL-BAĠIT:Kapitolu u Artikolu: Kapitolu 12, Artikolu 120Ammont ibbaġitjat għas-sena kkonċernata: EUR 16 653 700 000 (B2011)IMPATT FINANZJARJU:( Il-proposta ma għandha l-ebda implikazzjonijiet finanzjarjiX Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul – l-effett huwa kif ġej:Abbażi tal-importazzjonijiet li saru fl-2009, l-ogħla telf mill-introjtu kien stmat għal EUR 45.17 miljun.(EUR miljuni sa punt deċimali wieħed)Linja tal-baġit | Dħul[5] | Perjodu ta' 6 xhur li jibda minn jj/xx/ssss | [Sena: L-ewwel semestru tal-2011] |Artikolu 120 | L-impatt fuq ir-riżorsi proprji | 01/01/2011 | 45 166 000 |MIŻURI KONTRA L-FRODIApplikazzjoni tal-miżuri normali taħt il-Kodiċi Doganali tal-Komunità.RIMARKI OĦRAJNIntuża dan il-metodu ta' kalkolazzjoni:Id-dejta fuq il-valur tal-importazzjonijiet tal-moniters taħt il-kodiċi TARIC 8528 59 10 10 u 8528 59 90 40 ġiet estratta għas-sena 2009 (id-dejta kompluta għall-2010 ma kinitx għadha disponibbli dak iż-żmien). Ir-rata tad-dazju korrispondenti (14%) ġiet applikata għall-valur estratt sabiex jinkiseb it-telf tad-dazji fuq l-importazzjonijiet għal dawn il-kodiċi. Fl-aħħar, l-ammont tal-ispejjeż ta' ġbir (25%) ġie mnaqqas sabiex jinkiseb l-ammont finali tat-telf tar-riżorsi proprji għas-sena 2009. Huwa meqjuż li l-volum kummerċjali fil-prodotti kkonċernati se jibqa' l-istess għall-perjodu kkunsidrat f'din il-proposta għas-sospensjoni tad-dazji awtonomi.EUR 860.30 miljun (valur tal-importazzjonijiet) * 0,14 = EUR 120.44 miljun (valur gross)* 0,75 = EUR 90.33 miljun (valur nett kull sena) * 0,5 = EUR 45.17 (valur nett kull perjodu ta' sitt xhur)It-telf ta' dħul f'Riżorsi Proprji Tradizzjonali għandu jiġi kkumpensat mill-kontribuzzjonjiet ibbażati fuq l-ING tal-Istati Membri.[1] Moniters suwed u bojod jew monokromi oħrajn, li jużaw it-teknoloġija tal-kristalli likwidi, mgħammra b’konnettur Interface Viżiva Diġitali (DVI) jew b’konnettur VGA jew bit-tnejn li huma b’qies djagonali tal-iskrin li ma jaqbiżx 77,50 ċm (jiġifieri 30,5 pulzieri), b’aspett ta’ proporzjon ta’ 1:1, 4:3, 5:4 jew 16:10, b’riżoluzzjoni tat-tikek (pixels) li taqbeż 1.92 mega tikek, u b’dot pitch li ma taqbiżx 0,3 mm.[2] Moniters tal-kulur, li jużaw it-teknoloġija tal-kristalli likwidi, b’qies djagonali tal-iskrin li ma jaqbiżx 55.9 ċm (jiġifieri 22 pulzier), b’aspett tal-proporzjon ta' 1:1, 4:3, 5:4 u 16:10.[3] ĠU L 63, 7.3.2009, p. 1.[4] ĠU L 256, 7.9.1987, p. 1.[5] Fir-rigward tar-riżorsi proprji tradizzjonali (dazji agrikoli, imposti fuq iz-zokkor, dazji doganali) l-ammonti indikati għandhom ikunu ammonti netti, jiġifieri ammonti grossi wara t-tnaqqis ta’ 25 % ta' ispejjeż ta' ġbir.